อเวโลแอร์ไลน์

อเวโลแอร์ไลน์ (อังกฤษ: Avelo Airlines) เป็นสายการบินต้นทุนต่ำสัญชาติอเมริกัน โดยมีสำนักงานใหญ่ที่ฮิวสตัน รัฐเท็กซัส และมีฐานการบินที่ท่าอากาศยานฮอลีวูด-เบอร์แบงค์ ในรัฐแคลิฟอร์เนียและท่าอากาศยานทวีด-นิวเฮเว่น ในรัฐคอนเนทิคัต
เที่ยวบินแรกของอเวโลได้เกิดขึ้นในวันที่ 28 เมษายน ค.ศ. 2021 จากฮอลีวูด-เบอร์แบงค์สู่แซนตาโรซา, แคลิฟอร์เนีย สายการบินได้รับใบอนุญาติการเดินอากาศภายในและภายนอกประเทศจากองค์การบริหารการบินแห่งชาติสหรัฐ (FAA)
== ประวัติ ==

=== คาสิโนเอกซ์เพรสแอร์ไลน์ ===
ชื่อคาสิโนแอร์ไลน์ก่อตั้งในค.ศ. 1987 และเริ่มดำเนินงานในปี 1989 โดยใช้โบอิง 737-200 โดยให้บริการกับโรงแรมเรดไลอ้อนและคาสิโนในเอลโค้, รัฐเนวาดา คาสิโนเอกซ์เพรสมีฐานการบินที่ท่าอากาศยานเอลโค้เรจินัล ในปีค.ศ. 1994 คาสิโนเอกซ์เพรสเริ่มให้บริการเที่ยวบินสุดสัปดาห์ไปยังพอร์ตแลนด์, ออริกอน และ ซีแอตเทิล โดยใช้เครื่องบินแมคดอนเนลล์ ดักลาส เอ็มดี-80 คาสิโนเอกซ์เพรสยังดำเนินงานให้กับทาโฮแอร์ โดยใช้โบอิง 737-200 หนึ่งลำในการให้บริการเที่ยวบินจากท่าอากาศยานเซาท์เลคทาโฮไปยังท่าอากาศยานนานาชาติลอสแอนเจลิส และท่าอากาศยานนานาชาติแซนโฮเซ

=== เอ็กซ์ตราแอร์เวย์ ===
ในเวลาต่อมา คาสิโนเอกซ์เพรสแอร์ไลน์เริ่มปรับเปลี่ยนฐานลูกค้า เช่น ทีมนักกีฬา, เจ้าหน้าที่บริษัท, เจ้าหน้าที่รัฐ รวมถึงบริการแบบเช่าเหมาลำ สายการบินจึงไดเปลี่ยนชื่อเป็น เอ็กซ์ตราแอร์เวย์ ในเดือนธันวาคม ค.ศ. 2005 เพื่อให้มีความเกี่ยวข้องกับรูปแบบการดำเนินงานมากขึ้น
เอ็กซ์ตราแอร์เวย์ เปลี่ยนลวดลายเครื่องบินในปี 2015 เป็นลวดลายรูปแบบเครื่องบินเจ็ทเอ็กเซ็กคูทีฟ โดยแสดงแถบธงสีน้ำเงินและสีแดง
=== อเวโลแอร์ไลน์ ===
แอนดรูว์ เลวี อดีตประธานเจ้าหน้าที่ฝ่ายการเงินของยูไนเต็ดคอนติเนนตัลโฮลดิ้ง และอดีตประธานเจ้าหน้าที่ฝ่ายการเงินและปฎิบัติการของ อัลลิเจียนท์ แอร์ ได้เข้ามาบริหารเอ็กซ์ตราแอร์เวย์ในเดือนสิงหาคม ค.ศ. 2018 ด้วยเป้าหมายในการเปลี่ยนรูปแบบการดำเนินงานเป็นสายการบินต้นทุนต่ำ หลังจากนั้นเอ็กซ์ตราแอร์เวย์ ได้ขายเครื่องบินในฝูงส่วนใหญ่ให้แก่สวิฟต์แอร์ และเก็บโบอิง 737-400 ไว้หนึ่งลำ เพื่อรักษาใบอนุญาติทางการบินไว้ ในเดือนเมษายน ค.ศ. 2019 สายการบินได้เลือกโบอิง 737-800 เข้ามาประจำการในฝูงบิน จากการพักการบินของ 737 MAX
ในเดือนเมษายน ค.ศ. 2021 ได้มีการประกาศเปิดตัวสายการบินใหม่ภายใต้ชื่อ อเวโลแอร์ไลน์ และเริ่มขายตั๋วสำหรับเที่ยวบินจากฮอลีวูด-เบอร์แบงค์ โดยมีเที่ยวบินแรกในวันที่ 28 เมษายน 2021 จากฮอลีวูด-เบอร์แบงค์สู่แซนตาโรซา สายการบินเครือข่ายเส้นทางเริ่มต้นประกอบด้วยจุดหมายปลายทาง 11 แห่งโดยเริ่มให้บริการระหว่างวันที่ 28 เมษายน ถึง 20 พฤษภาคม 2021 โดยฝูงบินแรกจะประกอบด้วย เครื่องบินโบอิ้ง 737-800 จำนวน 3 ลำ และจะขยายเป็น 6 ลำภายในสิ้นปี 2021
หลังจากการเปิดตัวของสายการบินในปลายเดือนเมษายน อเวโลประกาศเมื่อวันที่ 6 พฤษภาคม 2021 ว่าจะเปิดฐานการบินใหม่ที่ท่าอากาศยานทวีด-นิวเฮเว่น ในรัฐคอนเนตทิคัตในช่วงไตรมาสที่สามของปี 2021 โดยจะใช้เครื่องบินโบอิง 737-700 มาประจำการที่ฐานการบินนี้
เมื่อวันที่ 6 มกราคม ค.ศ. 2022 อเวโลแอร์ไลน์ได้ระดมเงินเพิ่มอีก 42 ล้านเหรียญสหรัฐ การเสนอขายรอบที่สองนี้ทำให้ฐานเงินทุนของอเวโลแอร์ไลน์เพิ่มขึ้นเป็นกว่า 160 ล้านดอลลาร์
== จุดหมายปลายทาง ==
ณ เดือนมกราคม ค.ศ. 2022 อเวโลแอร์ไลน์ให้บริการเที่ยวบินไปยังจุดหมายปลายทางดังต่อไปนี้:
รัฐแอริโซนา
* เมซา (ท่าอากาศยานฟีนิกซ์-เมซาเกตเวย์)
* ทูซอน (ท่าอากาศยานนานาชาติทูซอน)
รัฐแคลิฟอร์เนีย
* * เบอร์แบงค์ (ท่าอากาศยานฮอลีวูด-เบอร์แบงค์)
* ยูรีกา (ท่าอากาศยานอากาตา-ยูรีกา)
* เรดดิ้ง (ท่าอากาศยานเรดดิ้งมิวนิซีพอล)
* แซนตา โรซา (ท่าอากาศยานชาร์ล เอ็ม ชูลต์-โซโนมาคอนทรี)
รัฐโคโลราโด
* ฟอร์ตคอลลินส์ (ท่าอากาศยานนอร์ทเทิร์นโคโลราโดเรจินัล)
* แกรนด์ จังค์ชั่น (ท่าอากาศยานแกรนด์จังค์ชั่นเรจินัล)
รัฐคอนเนทิคัต
* * นิวเฮเว่น (ท่าอากาศยานทวีด-นิวเฮเว่น)
รัฐฟลอริดา
* ฟอร์ตลอเดอร์เดล (ท่าอากาศยานนานาชาติฟอร์ตลอเดอร์เดล-ฮอลีวูด)
* ฟอร์ดไมเยอร์ (ท่าอากาศยานนานาชาติเซาท์เวสต์ฟลอริดา)
* ออร์แลนโด (ท่าอากาศยานนานาชาติออร์แลนโด)
* ซาราโซตา (ท่าอากาศยานนานาชาติซาราโซตา-บราเดนตอน)
* แทมปา (ท่าอากาศยานนานาชาติแทมปา)
* เวสต์ปาล์มบีช (ท่าอากาศยานนานาชาติเวสต์ปาล์มบีช)
รัฐมอนแทนา
* โบซแมน (ท่าอากาศยานโบซแมนเยโลวสโตน)
รัฐเนวาดา
* ลาสเวกัส (ท่าอากาศยานนานาชาติแมคคาร์แรน)
รัฐออริกอน
* ยูจิน (ท่าอากาศยานยูจิน)
* เม็ดฟอร์ด (ท่าอากาศยานนานาชาติรูกวาเล่ย์–เมดฟอร์ด)
* เรดมอนต์ (ท่าอากาศยานเรดมอนต์-มิวนิพิคัล)
รัฐยูทาห์
* อ็อกเดน (ท่าอากาศยานอ็อกเดน-ฮิงค์ลีย์)
รัฐวอชิงตัน
* พาสโค (ท่าอากาศยานไตรซิตี้)
หมายเหตุ จุดหมายปลายทางที่ขีดทับ หมายถึง จุดหมายปลายทางที่สิ้นสุดการให้บริการแล้ว, * หมายถึง ฐานการบิน
== ฝูงบิน ==


=== ฝูงบินปัจจุบัน ===
ณ เดือนตุลาคม ค.ศ. 2021, ฝูงบินของอเวโลแอร์ไลน์มีดังนี้:
=== ฝูงบินในอดีต ===
คาสิโนเอกซ์เพรสแอร์ไลน์ และ เอ็กซ์ตราแอร์เวย์ (สายการบินรุ่นเก่าของอเวโลแอร์ไลน์) เคยให้บริการเครื่องบินต่อไปนี้:
== อ้างอิง ==
สายการบิน
สายการบินสัญชาติอเมริกัน
สายการบินต้นทุนต่ำ
== แหล่งข้อมูลอื่น ==
เว็บไซต์ทางการ